
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


19 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5725 


ΑΠΟΦΑΣΕΙΣ 

Αριθμ. 214510/Η2 

Καθορισμός προσόντων, κριτηρίων, διαδικασίας 
επιλογής Συντονιστών Εκπαίδευσης Εξωτερικού. 

Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ 
ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10, 11, 13 και 14 του 
ν. 4415/2016 (Α' 159) «Ρυθμίσεις για την ελληνόγλωσση 
εκπαίδευση, τη διαπολιτισμική εκπαίδευση και άλλες 
διατάξεις», όπως τροποποιήθηκε και ισχύει. 

2. Τις διατάξεις της παρ. 2 του άρθρου 1 του 
ν. 2740/1999 (Α' 186), όπως αντικαταστάθηκε με την παρ. 
19 του άρθρου 13 του ν. 3149/2003 (Α' 141). 

3. Τις διατάξεις του ν. 3528/2007 (Α’ 26) «Κύρωση του 
Κώδικα κατάστασης Δημοσίων Πολιτικών και Υπαλλή¬ 
λων Ν.Π.Δ.Δ.», όπως τροποποιήθηκε και ισχύει. 

4. Τις διατάξεις της παρ. 11 του άρθρου 66 του 
ν. 4270/2014 (Α' 143) «Αρχές δημοσιονομικής διαχείρι¬ 
σης και εποπτείας (ενσωμάτωση της Οδηγίας 2011/85/ 
ΕΕ) - δημόσιο λογιστικό και άλλες διατάξεις». 

5. Τις διατάξειςτου άρθρου 28του π.δ. 50/2001 (Α' 39) 
«Καθορισμός των προσόντων διορισμού σε θέσεις φορέ¬ 
ων του δημοσίου τομέα», όπως τροποποιήθηκε και ισχύει. 

6. Τις διατάξεις του π.δ. 80/2016 (Α' 145) «Ανάληψη 
υποχρεώσεων από τους διατάκτες». 

7. Τις διατάξειςτου άρθρου 1 του π.δ. 70/2015» (Α' 114) 
«Το Υπουργείο Πολιτισμού, Παιδείας και Θρησκευμά¬ 
των, μετονομάζεται σε Υπουργείο Παιδείας, Έρευνας και 
Θρησκευμάτων». 

8. Το π.δ. 125/2016 ( Α' 210) «Διορισμός Υπουργών, 
Αναπληρωτών Υπουργών και Υφυπουργών». 

9. Το π.δ. 18/2018 (Α' 31) «Οργανισμός Υπουργείου 
Παιδείας, Έρευνας και Θρησκευμάτων», όπως τροπο¬ 
ποιήθηκε και ισχύει. 

10. Τις διατάξεις του π.δ. 22/2018 (Α' 37) «Διορισμός 
Υπουργών, Αναπληρωτή Υπουργού και Υφυπουργών». 

11. Την αριθμ. 52935/Υ1/30-3-2018 (Β' 1227) κοινή 
υπουργική απόφαση «Ανάθεση αρμοδιοτήτων στην 
Υφυπουργό Παιδείας, Έρευνας και Θρησκευμάτων, 
Μερόπη Τζούφη», όπως τροποποιήθηκε με την αριθμ. 
Υ1/158719/24-9-2018 (Β' 4222) κοινή υπουργική απόφα¬ 


ση «Τροποποίηση απόφασης ανάθεσης αρμοδιοτήτων 
στην Υφυπουργό Παιδείας, Έρευνας και Θρησκευμάτων, 
Μερόπη Τζούφη». 

12. Την αριθ. Φ.821/3401Κ/207807/Η2/19-12-2014 
(Β' 3543) υπουργική απόφαση «Καθορισμός έδρας 
και περιοχής ευθύνης των Συντονιστών Εκπαίδευσης 
των Ελληνικών Διπλωματικών και Προξενικών Αρχών 
του Εξωτερικού», όπως τροποποιήθηκε με τις αριθ. 
Φ.821 /213763/Η2/30-12-2015 (Β' 3032) και 183349/ 
Β2/30-10-2018 (Β' 4895) υπουργικές αποφάσεις. 

13. Το αριθμ. Φ.1/Γ/478/185189/Β1/1-11-2018 έγγρα¬ 
φο της Γενικής Διεύθυνσης Οικονομικών Υπηρεσιών, 
σύμφωνα με το οποίο, από τις διατάξεις της παρούσας 
απόφασης, δεν προκαλείται δαπάνη στον κρατικό προ¬ 
ϋπολογισμό. 

Καθορίζουμε τη διαδικασία, τα προσόντα, τους όρους, 
τα κριτήρια και τον τρόπο επιλογής των Συντονιστών 
Εκπαίδευσης Εξωτερικού, ως ακολούθως: 

Άρθρο 1 

Διαδικασία υποβολής αιτήσεων 

1. Με πρόσκληση εκδήλωσης ενδιαφέροντος του 
Υπουργού Παιδείας, Έρευνας και Θρησκευμάτων, η 
οποία δημοσιεύεται στην ιστοσελίδα του Υπουργείου 
Παιδείας, Έρευνας και Θρησκευμάτων (ΥΠ.Π.Ε.Θ.) και 
κοινοποιείται αρμοδίως στις Περιφερειακές Διευθύνσεις 
Εκπαίδευσης, στις Διευθύνσεις Πρωτοβάθμιας και Δευτε¬ 
ροβάθμιας Εκπαίδευσης, στις Διπλωματικές, Προξενικές 
Αρχές της χώρας στο εξωτερικό και στα Γραφεία Συντο¬ 
νιστών Εκπαίδευσης εξωτερικού, καλούνται οι δημόσιοι 
εκπαιδευτικοί Πρωτοβάθμιας και Δευτεροβάθμιας Εκ¬ 
παίδευσης της ημεδαπής, οι οποίοι πληρούν τις προϋ¬ 
ποθέσεις του νόμου και τους όρους της παρούσας, να 
υποβάλουν αίτηση συμμετοχής στη διαδικασία για την 
επιλογή και τοποθέτηση ως Συντονιστών Εκπαίδευσης 
στα Γραφεία Συντονιστών στο εξωτερικό. 

Στην πρόσκληση εκδήλωσης ενδιαφέροντος καθορί¬ 
ζεται ο τρόπος, ο χρόνος και η διάρκεια υποβολής των 
αιτήσεων και τα απαιτούμενα δικαιολογητικά, τα οποία 
πρέπει να συνοδεύουν την αίτηση του υποψηφίου, προς 
διακρίβωση και μοριοδότηση των οριζομένων κριτηρί¬ 
ων στο άρθρο 3 της παρούσας. 

Οι υποψήφιοι διατηρούν το δικαίωμα ανάκλησης της 
αίτησης πριν την κύρωση των αξιολογικών πινάκων. 

2. Οι αιτήσεις συνοδεύονται από φάκελο υποψηφιό¬ 
τητας, στον οποίο εμπεριέχονται όλα τα απαραίτητα δι- 
καιολογητικά για την απόδειξη των τυπικών προσόντων 
των υποψηφίων, ομαδοποιημένα σε υποενότητες, όπως 
αυτές αναλύονται στο βιογραφικό σημείωμα, ο οποίος 
περιλαμβάνει: 
α) Βιογραφικό σημείωμα. 

β) Αντίγραφα τίτλων σπουδών, μετεκπαίδευσης και 
επιμόρφωσης. 

γ) Αποδεικτικά γνώσης ξένων γλωσσών, 
δ) Αποδεικτικά συγγραφικού έργου και εισηγήσεων σε 
συνέδρια.Τα ανωτέρω υποβάλλονται σε ψηφιακή μορφή 
(Έϋ ή άλλο πρόσφορο ηλεκτρονικό μέσο αποθήκευσης) 
και, προκειμένου για βιβλία που έχουν εκδοθεί με διεθνή 
πρότυπο αριθμό βιβλίου (Ι5ΒΝ), στο βιογραφικό σημεί¬ 
ωμα αναφέρεται και ο αριθμός αυτός για κάθε βιβλίο. 
Αντίτυπα του συγγραφικού έργου δεν υποβάλλονται. 

ε) Βεβαιώσεις ή υπηρεσιακά έγγραφα που αφορούν 
στο διδακτικό - επιμορφωτικό έργο, καθώς και στη 
διοικητική και διδακτική εμπειρία, τα οποία πρέπει να 
αναφέρουν χρόνο έναρξης και λήξης, κατά περίπτωση. 

στ) Κάθε άλλο δικαιολογητικό που κατά την κρίση του 
υποψηφίου μπορεί να συμβάλλει στη διαμόρφωση της 
κρίσης του Συμβουλίου περί της προσωπικότητας και 
της γενικής συγκρότησής του. 

ζ) Υπεύθυνη δήλωση του ν. 1599/1986 (Α’ 75) με την 
οποία βεβαιώνεται: 

αα) ότι ο εκπαιδευτικός δεν έχει καταδικαστεί τελεσί¬ 
δικα για πειθαρχικό παράπτωμα με την ποινή της προ¬ 
σωρινής παύσης, σύμφωνα με τα οριζόμενα στο άρθρο 
109 του Υπαλληλικού Κώδικα (ν. 3528/2007, Α' 26), 
ββ) η γνησιότητα των υποβαλλόμενων τίτλων σπου¬ 
δών και λοιπών δικαιολογητικών, 
γγ) ότι ο εκπαιδευτικός δεν έχει απαλλαγεί από τα κα¬ 
θήκοντα του ως στέλεχος της εκπαίδευσης για σοβαρό 
λόγο αναγόμενο σε πλημμελή άσκηση των υπηρεσιακών 
του καθηκόντων. 

Όλοι οι τίτλοι σπουδών που προέρχονται από ιδρύ¬ 
ματα ανώτατης εκπαίδευσης της αλλοδαπής, πρέπει να 
είναι αναγνωρισμένοι από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.)/Διαπανεπιστημιακό Κέντρο Αναγνώρισης 
Τίτλων Σπουδών της Αλλοδαπής (ΔΙ.Κ.Α.Τ.Σ.Α.) ή το Ινστι¬ 
τούτο Τεχνολογικής Εκπαίδευσης (Ι.Τ.Ε.). Ξενόγλωσσες 
βεβαιώσεις ή έγγραφα πρέπει να έχουν επίσημα μετα¬ 
φραστεί από την αρμόδια υπηρεσία του Υπουργείου 
Εξωτερικών ή άλλο αρμόδιο κατά νόμο όργανο. 


Η αίτηση του ενδιαφερομένου επέχει θέση υπεύθυνης 
δήλωσης του άρθρου 8 του ν. 1599/1986 (Α' 75) και η 
ανακρίβεια των δηλούμενων στοιχείων επισύρει απο¬ 
κλεισμό του υποψηφίου από τη διαδικασία επιλογής 
της παρούσας, πέραν των προβλεπόμενων ποινικών 
κυρώσεων. 

Εκπρόθεσμες αιτήσεις δεν γίνονται δεκτές. 

Άρθρο 2 

Προϋποθέσεις και κωλύματα συμμετοχής 
Οι υποψήφιοι για τις θέσεις Συντονιστών οφείλουν να 
πληρούν τις προϋποθέσεις: 

α) δωδεκαετή (12/ετή) τουλάχιστον πραγματική υπη¬ 
ρεσία στην εκπαίδευση, από την οποία δέκα (10) έτη 
τουλάχιστον σε δημόσια σχολεία πρωτοβάθμιας ή δευ¬ 
τεροβάθμιας εκπαίδευσης, 
β) πολύ καλή γνώση (Γ1/(Ι1) της γλώσσας της χώρας 
υποδοχής και μίας έκτων αγγλικής ή γαλλικής ή γερμα¬ 
νικής γλώσσας. 

Δεν έχουν δικαίωμα συμμετοχής: 
α) Όσοι θεμελιώνουν συνταξιοδοτικό δικαίωμα κατά 
τη διάρκεια της θητείας της προκηρυσσόμενης θέσης. 

β) Όσοι κατά το παρελθόν, είχαν αποσπαστεί στο εξω¬ 
τερικό και η απόσπασή τους διακόπηκε λόγω πλημμε¬ 
λούς άσκησης των καθηκόντων τους ή ανεπάρκειας στην 
άσκηση αυτών ή αδυναμίας ανταπόκρισης στα ειδικά 
καθήκοντά τους, καθώς και λόγω επανειλημμένης και 
αδικαιολόγητης ή μακράς απουσίας από τα καθήκοντά 
τους, όπως προβλέπεται στις περιπτ. α' και β' της παρ. 
11 του άρθρου 16 του ν. 4415/2016 (Α' 159). 

γ) Όσοι έχουν καταδικαστεί με οποιαδήποτε ποινή για 
πράξεις ή παραλείψεις που προβλέπονται από τις διατά- 
ξειςτηςπαρ. 1 του άρθρου 8του Υπαλληλικού Κώδικα ή 
έχουν τιμωρηθεί με οποιαδήποτε πειθαρχική ποινή, για 
την οποία δεν παρήλθε ο χρόνος παραγραφής της ή εκ- 
κρεμεί Ένορκη Διοικητική Εξέταση (ΕΔΕ) σε βάροςτους. 

Άρθρο 3 

Προσόντα- Μοριοδότηση 
Α. Αξιολόγηση τυπικών προσόντων 
1 .Τα κριτήρια επιλογής, όπως προβλέπονται στην παρ. 
5 και 6 του άρθρου 13 του ν. 4415/2016 (Α’ 159) αποτι- 
μώνται σε αξιολογικές μονάδες ως εξής: 

2. Το κριτήριο της επιστημονικής συγκρότησης αξιο¬ 
λογείται με δεκαεπτά (17) κατ' ανώτατο όριο μονάδες, 
οι οποίες κατανέμονται ως εξής: 


α) Τίτλοι σπουδών 

9 μονάδες κατ' ανώτατο 
όριο, οι οποίες 
κατανέμονται ως εξής: 

αα) διδακτορικό δίπλωμα 

6 

ββ) μεταπτυχιακός τίτλος σπουδών 

4 

γγ) τίτλος διδασκαλείου εκπαίδευσης 

3 

δδ) δεύτερο πτυχίο Α.Ε.Ι. 

3 

εε) δεύτερος μεταπτυχιακός τίτλος σπουδών 

2 

Η σωρευτική κατοχή τίτλων σπουδών των υποπεριπτώσεων ββ’ έως και εε' 
αξιολογείται με 7 κατ' ανώτατο όριο μονάδες. 

Τίτλος σπουδών που αποτέλεσε προσόν διορισμού δεν μοριοδοτείται. 

Σε περίπτωση μετάταξης δεν μοριοδοτείται ο τίτλος σπουδών που αποτέλεσε 
προσόν για τη μετάταξη και μοριοδοτείται ο τίτλος που αποτέλεσε προσόν του 
αρχικού διορισμού. Όλοι οι τίτλοι σπουδών, εφόσον προέρχονται από ιδρύματα 
ανώτατης εκπαίδευσης της αλλοδαπής, πρέπει να είναι αναγνωρισμένοι από το 
Δ.Ο.Α.Τ.Α.Π./ΔΙ.Κ.Α.Τ.Σ.Α. ή το Ινστιτούτο Τεχνολογικής Εκπαίδευσης (Ι.Τ.Ε.). 


β) Γνώση Τ.Π.Ε. Β' Επιπέδου 

1 μονάδα 

γ) Γνώση ξένων γλωσσών 

5 μονάδες κατ' ανώτατο 
όριο, οι οποίες 
κατανέμονται ως εξής: 

αα) Επίσημη γλώσσα της χώρας υποδοχής επιπέδου Γ2 

2 

ββ) Γνώση δεύτερης ξένης γλώσσας (αγγλικής ή γαλλικής 
ή γερμανικής γλώσσας) επιπέδου Γ2 

1,5 

γγ) Γνώση τρίτης ξένης γλώσσας 


ί) επίπεδο Γ2 

1 

η) επίπεδο Γ1 

0,5 

ίίί) επίπεδο Β2 

0,4 

δδ) Άλλες γλώσσες (επίπεδο Γ2, Π ή Β2) 

0,5 

1) Για την ίδια γλώσσα μοριοδοτείται μόνο το ανώτερο επίπεδο. 

2) Στην περίπτωση που η γλώσσα της χώρας υποδοχής είναι μία εκ των αγγλικής, 
γαλλικής ή γερμανικής απαιτείται η γνώση δύο εκ των γλωσσών αυτών. 

3) Τα προβλεπόμενα πιστοποιητικά γλωσσομάθειας, που αποδεικνύουν την 
άριστη (Γ2/Θ2), την πολύ καλή (Π/Ο) και την καλή (Β2/Β2) γνώση της ξένης 
γλώσσας, όπως προβλέπονται στο άρθρο 28 του π.δ. 50/2001 (Α' 39) 

«Καθορισμός των προσόντων διορισμού σε θέσεις φορέων του δημοσίου τομέα», 
όπως τροποποιήθηκε και ισχύει και ορίζονται στο Παράρτημα Γλωσσομάθειας, 
το οποίο είναι αναρτημένο στην ιστοσελίδα του ΑΣΕΠ, υποβάλλονται από τον 
υποψήφιο. 

4) Πιστοποιητικά άλλα, πλην των ανωτέρω, γίνονται επίσης δεκτά, εφόσον 
ο υποψήφιος συνυποβάλει μαζί με το πιστοποιητικό: 

(ί) βεβαίωση του φορέα που το εξέδωσε, ότι τόσο ο φορέας όσο και το συγκεκρι¬ 
μένο πιστοποιητικό γλωσσομάθειας είναι πιστοποιημένα από την αρμόδια προς 
τούτο εθνική αρχή ή 

(μ) βεβαίωση του αρμοδίου Υπουργείου ή της Πρεσβείας της χώρας στην Ελλάδα 
(σε περίπτωση μη υπάρξεως φορέα πιστοποίησης ή αναγνώρισης), ότι το προσκο- 
μιζόμενο πιστοποιητικό είναι αποδεκτό σε δημόσιες υπηρεσίες της οικείας χώρας 
ως έγκυρο αποδεικτικό γνώσης της ξένης γλώσσας σε αντίστοιχο επίπεδο. 


δ) Επιμόρφωση 

1 κατ'ανώτατο όριο 
μονάδα, η οποία 
κατανέμεται ως εξής: 

αα) βεβαίωση ή πιστοποιητικό ετήσιας επιμόρφωσης Σχολής 

Επιμόρφωσης Λειτουργών Μέσης Εκπαίδευσης (Σ.Ε.Λ.Μ.Ε.), Σχολής 

Επιμόρφωσης Λειτουργών Δημοτικής Εκπαίδευσης (Σ.Ε.Λ.Δ.Ε.), 

Ανώτατης Σχολής Παιδαγωγικής και Τεχνολογικής Εκπαίδευσης 
(Α.Σ.ΠΑΙ.Τ.Ε.) ή Σχολής Εκπαιδευτικών Λειτουργών Επαγγελματικής και Τεχνικής 
Εκπαίδευσης (Σ.Ε.Λ.Ε.Τ.Ε.) 

0,5 μονάδες 

ββ) βεβαίωση ή πιστοποιητικό ετήσιας επιμόρφωσης Α.Ε.Ι. διάρκειας 
τριακοσίων (300) τουλάχιστον ωρών ή και εννεάμηνης διάρκειας 

0,5 μονάδες 

γγ) βεβαίωση παρακολούθησης πιστοποιημένων επιμορφωτικών 
προγραμμάτων του Υπουργείου Παιδείας, Έρευνας και ώρες και έως 0,5 μονάδες 
Θρησκευμάτων, του Ι.Ε.Π., του Παιδαγωγικού Ινστιτούτου ή του 

Εθνικού Κέντρου Δημόσιας Διοίκησης και Αυτοδιοίκησης (Ε.Κ.Δ.Δ.Α.) 

0,1 μονάδες ανά δέκα (10) 
ώρες και έως 0,5 μονάδες 

Οι βεβαιώσεις και τα πιστοποιητικά της παρούσας περίπτωσης 
αξιολογούνται, εφόσον δεν ήταν αναγκαίο προσόν για το διορισμό. 


ε) Διδακτικό - επιμορφωτικό έργο 

1 κατ’ ανώτατο όριο 
μονάδα, η οποία 
κατανέμεται ως εξής: 

αυτοδύναμο διδακτικό έργο σε Α.Ε.Ι ή στη Σ.Ε.Λ.Ε.Τ.Ε.: 

0,5 μονάδες ανά εξάμηνο 

στ) Συμμετοχή σε ερευνητικά προγράμματα, την ευθύνη υλοποίησης των οποίων 
έχουν νομικά πρόσωπα δημοσίου δικαίου (Ν.Π.Δ.Δ.) 

0,5 μονάδες για κάθε 
εξάμηνο συμμετοχής 
και έως 1 μονάδα 

ζ) Συγγραφικό έργο και εισηγήσεις σε συνέδρια 

2,5 μονάδες κατ' ανώτατο 
όριο, οι οποίες 
κατανέμονται ως εξής 

αα) συγγραφή σχολικών εγχειριδίων ή βιβλίων που έχουν εκδοθεί με Ι5ΒΝ 

0,5 μονάδες για κάθε 
εγχειρίδιο και έως 1 
κατ' ανώτατο όριο μονάδα. 
Στην περίπτωση ομαδικής 
συγγραφής λαμβάνεται το 
ήμισυ της μοριοδότησης 

ββ) δημοσίευση άρθρων σε επιστημονικά περιοδικά 

0,25 μονάδες για κάθε 
άρθρο και έως 1 κατ' 
ανώτατο όριο μονάδα. 

Στην περίπτωση ομαδικής 
συγγραφής λαμβάνεται το 
ήμισυ της μοριοδότησης 

γγ) συμμετοχή σε ομάδα σύνταξης Αναλυτικού Προγράμματος Σπουδών - Διαθε- 
ματικού Ενιαίου Πλαισίου Προγραμμάτων Σπουδών (Α.Π.Σ. - Δ.Ε.Π.Π.Σ.) ή αναμόρ¬ 
φωσης - εξορθολογισμού Προγραμμάτων Σπουδών και διδακτικής ύλης του Ι.Ε.Π. 
ή του Παιδαγωγικού Ινστιτούτου (Π.Ι.) 

0,25 μονάδες ανά πρό¬ 
γραμμα και έως 0,5 κατ' 
ανώτατο όριο μονάδες. 

3. Το κριτήριο της διοικητικής και διδακτικής εμπειρίας αξιολογείται με 14 κατ’ 
ανώτατο όριο μονάδες, οι οποίες κατανέμονται ως εξής: 


α) Διοικητική εμπειρία 

7 κατ'ανώτατο όριο 
μονάδες, οι οποίες 
κατανέμονται ως εξής: 

αα) άσκηση καθηκόντων Περιφερειακού Διευθυντή Εκπαίδευσης, Διευθυντή 
Εκπαίδευσης, Προϊσταμένου Διεύθυνσης του Υπουργείου Παιδείας/Ερευνας και 
Θρησκευμάτων, Συντονιστή Εκπαίδευσης, Συμβούλου Α'του Ι.Ε.Π. ή Παρέδρου 
επί θητεία του Π.Ι. 

1 μονάδα ανά έτος 
και έως 3 κατ’ ανώτατο 
όριο μονάδες 

ββ) άσκηση καθηκόντων Συντονιστή Εκπαιδευτικού Έργου ή ΣχολικούΣυμβούλου, 
Συμβούλου Β’ ή Προϊσταμένου Διεύθυνσης, Υποδιεύθυνσης ή Τμήματος του Ι.Ε.Π., 
Προϊσταμένου Τμήματος του Υπουργείου Παιδείας, Έρευνας και Θρησκευμάτων, 
περιλαμβανομένου του Τμήματος Εκπαιδευτικών Θεμάτων Διεύθυνσης Εκπαί¬ 
δευσης, ή Γραφείου Πρωτοβάθμιας ή Δευτεροβάθμιας Εκπαίδευσης ή Κ.Ε.Σ.Υ. ή 
Κ.Δ.Α.Υ. ή ΚΕ.Δ.Δ.Υ. ή διευθυντή σχολικής μονάδας ή Ε.Κ. ή Δ.Ι.Ε.Κ. ή Σχολής Επαγ¬ 
γελματικής Κατάρτισης (Σ.Ε.Κ.) ή Σχολείου Δεύτερης Ευκαιρίας (Σ.Δ.Ε.) 

0,5 μονάδες ανά έτος 
και έως 2 κατ' ανώτατο 
όριο μονάδες 

γγ) άσκηση καθηκόντων προϊσταμένου νηπιαγωγείου ή ολιγοθέσιουδημοτικού 
σχολείου, υποδιευθυντή σχολικής μονάδας ή Ε.Κ. ή Δ.Ι.Ε.Κ. ή Σ.Ε.Κ. ή Σ.Δ.Ε. ή υπευ¬ 
θύνου τομέα Ε.Κ., Προϊσταμένου Κ.Ε.Α. ή Υπευθύνου Λειτουργίας Κ.Π.Ε. ή Συντονι¬ 
στή Εκπαίδευσης Προσφύγων 

0,3 μονάδες ανά έτος 
και έως 1,5 κατ' ανώτατο 
όριο μονάδες 

δδ) άσκηση καθηκόντων υπευθύνου σχολικών δραστηριοτήτων, περιβαλλοντικής 
εκπαίδευσης, αγωγής υγείας, πολιτιστικών θεμάτων, Σ.Σ.Ν., ΚΕ.ΠΛΗ.ΝΕ.Τ., Ε.Κ.Φ.Ε., 
ΚΕ.ΣΥ.Π., ΓΡΑ.ΣΥ. ή ΓΡΑ.Σ.Ε.Π. ή άσκηση διοικητικών καθηκόντων με απόσπαση 
στην κεντρική ή σε περιφερειακή υπηρεσία του Υπουργείου Παιδείας/Ερευνας και 
Θρησκευμάτων 

0,25 μονάδες ανά έτος 
και έως 1 κατ'ανώτατο 
όριο μονάδα 

β) Διδακτική εμπειρία 

7 κατ'ανώτατο όριο 
μονάδες, οι οποίες 
κατανέμονται ως εξής: 

αα) άσκηση διδακτικών καθηκόντων σε σχολικές μονάδες, Ε.Κ., Σ.Δ.Ε. και δημόσια 
Ι.Ε.Κ., ως υπεύθυνοι ΓΡΑ.Σ.Ε.Π. και ΓΡΑ.ΣΥ. 

1 μονάδα για κάθε έτος 
πέραν των απαιτούμενων 
για τη θεμελίωση 
δικαιώματος υποβολής 
υποψηφιότητας, 

ββ) διδακτική υπηρεσία με την ιδιότητα του Σχολικού Συμβούλου ή Συντονιστή 
Εκπαιδευτικού Έργου, του Προϊστάμενου Τμήματος Εκπαιδευτικών Θεμάτων, 
του υπευθύνου περιβαλλοντικής εκπαίδευσης ή αγωγής υγείας ή πολιτιστικών 
θεμάτων ή σχολικών δραστηριοτήτων, του υπεύθυνου και των αποσπασμένων 
εκπαιδευτικών σε ΚΕ.ΣΥ.Π., Ε.Κ.Φ.Ε., ΚΕ.ΠΛΗ.ΝΕ.Τ. και Σ.Σ.Ν., του υπευθύνου Πλη¬ 
ροφορικής και Νέων Τεχνολογιών ή Φυσικής Αγωγής και Σχολικού Αθλητισμού, 
του Συντονιστή Εκπαίδευσης Προσφύγων, του υπευθύνου σχολικών βιβλιοθηκών, 
οι οποίες είχαν λειτουργήσει στο πλαίσιο του Επιχειρησιακού Προγράμματος «Εκ¬ 
παίδευση και Αρχική Επαγγελματική Κατάρτιση» (Ε.Π.Ε.Α.Ε.Κ.), καθώς και του Διευ¬ 
θυντή και Υποδιευθυντή Δ.Ι.Ε.Κ. ή Σ.Ε.Κ. 

Για την εφαρμογή της παρούσας παραγράφου, χρόνος διοικητικής ή διδακτικής 
εμπειρίας βραχύτερος του έτους μοριοδοτείται με το ένα τέταρτο (1/4) της αντί¬ 
στοιχης ετήσιας μοριοδότησης για κάθε τρίμηνο. Χρόνος μικρότερος του τριμή¬ 
νου δεν υπολογίζεται. 

1 μονάδα για κάθε έτος, 
πέραν των απαιτούμενων 
για τη θεμελίωση 
δικαιώματος υποβολής 
υποψηφιότητας, και 
έως 2 κατ'ανώτατο όριο 
μονάδες. 


4. Επιπλέον, για την επανάκριση σε περίπτωση παρά¬ 
τασης της απόσπασης η υπηρεσία σε θέση Συντονιστή 
Εκπαίδευσης εξωτερικού μοριοδοτείται με 0,50 μονάδες 
για κάθε έτος και μέχρι 1,50 μονάδες. 

Β. Συνέντευξη και προφορική εξέταση επιπέδου γλώσ¬ 
σας 

α) Προφορική εξέταση επιπέδου γλώσσας 

Για τη διαπίστωση της ικανότητας χρήσης και του 
επιπέδου στον προφορικό λόγο των προαπαιτούμενων 
ξένων γλωσσών, κατά τη διαδικασία της προφορικής συ¬ 
νέντευξης ενώπιον του Συμβουλίου Επιλογής, συμμετέ¬ 
χουν, ανά γλώσσα, ένας (1) εκπαιδευτικός λειτουργός ξέ¬ 
νων γλωσσών Τριτοβάθμιας Εκπαίδευσης ή Συντονιστής 
Εκπαιδευτικού Έργου των κλάδων ΠΕ05, ΠΕ06, ΠΕ07 ή 
εκπρόσωπος ξένης Διπλωματικής Αρχής στην Ελλάδα 
ή ελλείψει αυτών και για γλώσσες πέραν των γλωσσών 
αυτών, ιδιώτης, με δύο (2) αναπληρωτές ανά γλώσσα. 

Η ικανότητα χρήσης αποτιμάται μέχρι δυόμισι (2,5) 
μονάδες για κάθε ξένη γλώσσα και τελικός βαθμός είναι 
το σύνολο της βαθμολογίας. Επιτυχής θεωρείται η εξέ¬ 
ταση της ξένης γλώσσας κατά την οποία ο υποψήφιος 
έχει συγκεντρώσει τρεις (3) μονάδες και στις δύο προ- 
απαιτούμενες ξένες γλώσσες, άλλως αποκλείεται από 
τη διαδικασία. 

Η αποτύπωση της εξέτασης ξένης γλώσσας γίνεται σε 
ειδικό έντυπο/πεδίο αξιολόγησης στο οποίο καταχωρεί- 
ται η αιτιολόγηση της βαθμολογίας. 

β) Συνέντευξη υποψηφίων 

Το κριτήριο της προσωπικότητας και της γενικής συ¬ 
γκρότησης αποτιμάται με 10 κατ’ ανώτατο όριο μονάδες. 
Το κριτήριο αυτό αποτιμάται με προσωπική συνέντευξη 
των υποψηφίων ενώπιον του αρμόδιου Συμβουλίου Επι¬ 
λογής, η οποία μαγνητοφωνείται και διεξάγεται αμέσως 
μετά την ολοκλήρωση της εξέτασης των ξένων γλωσσών, 
υπό την προϋπόθεση ότι αυτή υπήρξε επιτυχής. 


Κατά τη συνέντευξη ο υποψήφιος παρουσιάζει το σχέ¬ 
διό του για την εκπροσώπηση της χώρας στον τομέα 
της ελληνόγλωσσης εκπαίδευσης στο εξωτερικό και ο 
υποψήφιος της παρ. 4 της περίπτ. Α' παρουσιάζει τα 
πεπραγμένα και το σχέδιό του για την εκπροσώπηση 
της χώρας στον τομέα της ελληνόγλωσσης εκπαίδευσης 
στο εξωτερικό, ώστε τα μέλη του Συμβουλίου Επιλογής, 
δια των ερωτήσεών τους, να εκτιμήσουν την παιδαγω¬ 
γική και οργανωτική του συγκρότηση, τη δυνατότητα 
ενημέρωσης και υποστήριξης των αποσπώμενων ή 
προσλαμβανομένων εκπαιδευτικών, με ενδοσχολικά 
σεμινάρια, επιμορφωτικά προγράμματα ή δια ζώσης, 
με ψηφιακές μεθόδους, με σκοπό την υποβοήθηση του 
εκπαιδευτικού έργου τους σε αμιγή ελληνικά σχολεία 
του εξωτερικού και σε Τμήματα Ελληνικής Γλώσσας ή 
Τμήματα Ελληνικής γλώσσας που λειτουργούν σε ξένα 
σχολεία. Επιπλέον τα μέλη του Συμβουλίου Επιλογής 
εξετάζουν τη δυνατότητα ανάληψης πρωτοβουλιών εκ 
μέρους των υποψηφίων, την πραγματοποίηση ενεργει¬ 
ών προώθησης της ελληνικής γλώσσας και πολιτισμού 
και την υποβολή προτάσεων για την επίτευξη όλων των 
αναφερομένων, όπως αποτυπώνονται στην παρ.3 του 
άρθρου 11 του ν. 4415/2016 (Α'159). 

Για την αξιολόγηση των ανωτέρω χρησιμοποιείται 
έντυπο υπόδειγμα που περιλαμβάνει τα αξιολογού¬ 
μενα στοιχεία και τη στάθμισή τους και υποχρεώνουν 
κάθε μέλος του συμβουλίου να δώσει ξεχωριστή και 
αιτιολογημένη βαθμολογία για καθένα από αυτά. Στο 
σχετικό πρακτικό του Συμβουλίου Επιλογής αναφέρεται 
συνοπτικά το περιεχόμενο της συνέντευξης, με μνεία της 
παρουσίασης από τον υποψήφιο, καθώς και των ερωτή¬ 
σεων που υποβλήθηκαν από τα μέλη του συμβουλίου 
και των απαντήσεων που δόθηκαν από τον υποψήφιο. 
Περαιτέρω, στο πρακτικό καταγράφεται η βαθμολογία 
κάθε μέλους του συμβουλίου και η αιτιολόγησή της, κα- 

θώς και η εξατομικευμένη κρίση του συμβουλίου για την 
αξιολόγηση της προσωπικότητας και της συγκρότησης 
κάθε υποψηφίου. 

Τελική βαθμολογία των κριτηρίων της παρούσας απο¬ 
τελεί ο μέσος όρος των βαθμών των μελών του συμ¬ 
βουλίου. 

Οι υποψήφιοι, οι οποίοι δεν προσέρχονται στην προ¬ 
φορική εξέταση των γλωσσών ή στη συνέντευξη απο¬ 
κλείονται από τη διαδικασία επιλογής. 

Άρθρο 4 

Συμβούλιο Επιλογής 

1. Με απόφαση του Υπουργού Παιδείας, Έρευνας και 
Θρησκευμάτων συγκροτείται Συμβούλιο Επιλογής των 
υποψηφίων συντονιστών εκπαίδευσης, κατά τα οριζό¬ 
μενα στις παρ. 1,2 και 3 του άρθρου 13τουν. 4415/2016 
η σύνθεση του οποίου έχει ως εξής: 

α) ένα μέλοςΔ.Ε.Π. Παιδαγωγικού Τμήματος ή παιδα¬ 
γωγικού τομέα τμήματος πανεπιστημίου, που ορίζεται 
με τον αναπληρωτή του από τον Υπουργό Παιδείας, 
Έρευνας και Θρησκευμάτων, ως Πρόεδρος, 
β) ένας σύμβουλος του Ινστιτούτου Εκπαιδευτικής 
Πολιτικής, που ορίζεται με τον αναπληρωτή του από το 
Διοικητικό Συμβούλιο του Ινστιτούτου Εκπαιδευτικής 
Πολιτικής, 

γ) ένας εκπρόσωπος του Υπουργείου Εξωτερικών, 
που ορίζεται με τον αναπληρωτή του από τον Υπουργό 
Εξωτερικών, 

δ) ένα μέλος από τη Γενική Γραμματεία Απόδημου Ελ¬ 
ληνισμού, που ορίζεται από τη Γενική Γραμματεία με τον 
αναπληρωτή του, 

ε) ο Προϊστάμενος της Διεύθυνσης Παιδείας Ομογε¬ 
νών, Διαπολιτισμικής Εκπαίδευσης, Ευρωπαϊκών και Μει¬ 
ονοτικών Σχολείων του Υπουργείου Παιδείας, Έρευνας 
και Θρησκευμάτων, με αναπληρωτή Προϊστάμενο Τμή¬ 
ματος της ίδιας Διεύθυνσης, 
στ) ένα μέλος του επιστημονικού προσωπικού του 
Κέντρου Δημόσιας Διοίκησης και Αυτοδιοίκησης που 
ορίζεται με τον αναπληρωτή του από το Εθνικό Κέντρο 
Δημόσιας Διοίκησης και Αυτοδιοίκησης, 
ζ) ένα μέλος ΔΕΠ, ειδικευμένο σε θέματα Σχολικής Ψυ¬ 
χολογίας, που ορίζεται από το Πανεπιστήμιο στο οποίο 
υπηρετεί, με τον αναπληρωτή του, 
η) δύο αιρετοί εκπρόσωποι της πρωτοβάθμιας εκπαί¬ 
δευσης και δύο της δευτεροβάθμιας στα οικεία κεντρικά 
συμβούλια με τους αναπληρωτές τους. 

2. Η θητεία των μελών είναι τριετής. 

3. Γραμματέας του Συμβουλίου Επιλογής με τον 
αναπληρωτή του ορίζεται με απόφαση συγκρότησης 
υπάλληλος της Διεύθυνσης Παιδείας Ομογενών Δια- 
πολιτισμικής Εκπαίδευσης, Ευρωπαϊκών και Μειονοτι¬ 
κών Σχολείων ή της Γενικής Γραμματείας Παιδείας και 
Θρησκευμάτων ή εκπαιδευτικός αποσπασμένος στην 
υπηρεσία αυτή. 

4. Όσοι μετέχουν με οποιαδήποτε ιδιότητα στο έργο 
της Συμβουλίου Επιλογής υποβάλλουν υπεύθυνη δή¬ 
λωση ότι δεν έχουν σύζυγο ή συγγένεια εξ αίματος ή εξ 
αγχιστείας, μέχρι και τρίτου βαθμού με υποψήφιο για 
απόσπαση εκπαιδευτικό. 


Άρθρο 5 

Κατάρτιση πινάκων - Ενστάσεις- 
Κύρωση πινάκων 

Ι.Το Συμβούλιο Επιλογής Συντονιστών Εκπαίδευσης 
Εξωτερικού του άρθρου 4 έχει τις εξής αρμοδιότητες: 

α) σε συνεδρίασή του που πραγματοποιείται μέσα σε 
δέκα (10) ημέρες από τη λήξη της προθεσμίας υποβο¬ 
λής των υποψηφιοτήτων επιλέγει τους υποψηφίους που 
έχουν τα τυπικά προσόντα για να γίνουν δεκτοί στη δια¬ 
δικασία επιλογής και καταρτίζει τους σχετικούς πίνακες 
δεκτών και μη δεκτών υποψηφίων ανά Συντονιστικό 
Γραφείο. 

β) Οι πίνακες δεκτών υποψηφίων καταρτίζονται κατά 
αλφαβητική σειρά, παραθέτοντας το σύνολο των μονά¬ 
δων που προκύπτουν από τα μοριοδοτούμενα στοιχεία 
ανά κατηγορία κριτηρίων. Στους πίνακες μη δεκτών υπο¬ 
ψηφίων δεν αναγράφεται το ονοματεπώνυμο των υπο¬ 
ψήφιων, αλλά ο αριθμός πρωτοκόλλου της αίτησης υπο¬ 
ψηφιότητας, καθώς και η αιτιολογία της απόρριψής της. 

Οι πίνακες κοινοποιούνται στη ΔΙΠΟΔΕΕΜΣ, η οποία 
τους αναρτά στην ιστοσελίδα του ΥΠ.Π.Ε.Θ.. 

γ) Οι υποψήφιοι μπορούν να υποβάλουν έγγραφη 
ένσταση κατά των πινάκων μέσα σε τρεις (3) εργάσιμες 
ημέρες από την ανάρτησή τους. Οι ενστάσεις υποβάλ¬ 
λονται ηλεκτρονικά. 

δ) Μέσα σε τρεις (3) εργάσιμες ημέρες από την παρα¬ 
λαβή τους, το συμβούλιο αποφαίνεται αιτιολογημένα για 
τις ενστάσεις, αναπροσαρμόζει τους πίνακες και ενημε¬ 
ρώνει σχετικά τους ενδιαφερομένους με τη διαδικασία 
του τελευταίου εδαφίου της περίπτ. α'. 

ε) Ορίζει τις ημερομηνίες πρόσκλησης των υποψηφίων 
για την προφορική εξέταση του επιπέδου γλωσσών και 
τη συνέντευξη. Στη διαδικασία αυτή καλούνται όλοι οι 
υποψήφιοι του πίνακα κατάταξης όσων έγιναν δεκτοί, 
ανά Συντονιστικό Γραφείο. Η πρόσκληση, με τις ημε¬ 
ρομηνίες κατά τις οποίες καλούνται οι υποψήφιοι στις 
συνεντεύξεις, αναρτώνται στην ιστοσελίδα του ΥΠ.Π.Ε.Ο. 
τουλάχιστον σαράντα οκτώ (48) ώρες πριν από την έναρ¬ 
ξη της διαδικασίας. 

2. Υποψήφιοι, οι οποίοι δηλώνουν κώλυμα προσέ¬ 
λευσης κατά την καθορισμένη γι' αυτούς ημερομηνία, 
υποβάλλουν ηλεκτρονικά, αίτημα αλλαγής ημερομηνίας 
προς το Συμβούλιο Επιλογής. Το συμβούλιο εξετάζει την 
αναγκαιότητα, βάσει της τεκμηρίωσης του αιτήματος 
του υποψηφίου και σε εξαιρετική περίπτωση, μπορεί να 
ορίζει νέα ημερομηνία προσέλευσης, αμέσως μετά την 
ολοκλήρωση της διαδικασίας συνεντεύξεων και πριν από 
την κατάρτιση των τελικών ενιαίων αξιολογικών πινάκων. 

Άρθρο 6 

Προετοιμασία και διεξαγωγή της συνέντευξης 
των υποψηφίων 

1. Οι φάκελοι των υποψηφίων κατανέμονται στα μέλη 
του συμβουλίου επιλογής, με εξαίρεση τον πρόεδρο, 
για μελέτη προκειμένου να προετοιμάσουν σχετική 
τεκμηριωμένη εισήγηση για κάθε υποψήφιο, ως εξής: 
Οι φάκελοι ταξινομούνται αλφαβητικά και χωρίζονται 
σε τόσα ίσα μέρη όσα και τα μέλη του συμβουλίου που 
θα εισηγηθούν σχετικά. Το κάθε μέλος του συμβουλί- 

ου παραλαμβάνει το μέρος που του αναλογεί μετά από 
κλήρωση, η οποία διεξάγεται ενώπιον όλων των μελών 
και του γραμματέα του συμβουλίου. Η διαδικασία μελέ¬ 
της των φακέλων υποψηφιότητας για την προετοιμασία 
σχετικής τεκμηριωμένης εισήγησης για κάθε υποψήφιο 
ξεκινάει αμέσως μετά την κατάρτιση του αναμορφω¬ 
μένου προσωρινού ενιαίου αξιολογικού πίνακα με τα 
μοριοδοτούμενα στοιχεία. 

2. Η διαδικασία της συνέντευξης περιλαμβάνει τρεις 
(3) φάσεις: 

α) εισήγηση μέλους του Συμβουλίου Επιλογής, 

β) παρουσίαση από τον υποψήφιο του σχεδίου του 
για την εκπροσώπηση της χώρας στον τομέα της ελλη¬ 
νόγλωσσης εκπαίδευσης στο εξωτερικό, 

γ) ερωτήσεις των μελών του συμβουλίου προς τον 
υποψήφιο. 

Ειδικότερα, πριν από την είσοδο του υποψηφίου στην 
αίθουσα συνεδριάσεων του συμβουλίου, το μέλος του 
συμβουλίου που είχε αναλάβει τη μελέτη του φακέλου 
του υποψηφίου, παρουσιάζει την εισήγησή του για τον 
υποψήφιο. 

Στη συνέχεια, ο υποψήφιος προσέρχεται στην αίθουσα 
και παρουσιάζει το σχέδιό του για την εκπροσώπηση της 
χώρας στον τομέα της ελληνόγλωσσης εκπαίδευσης στο 
εξωτερικό, σύμφωνα με την περίπτ. β' της παρ. Β' του 
άρθρου 3, με χρονική διάρκεια έως πέντε (5) λεπτών 
της ώρας. 

Τέλος τα μέλη του Συμβουλίου υποβάλλουν ερωτή¬ 
σεις, με σκοπό να μορφώσουν γνώμη για την παιδα¬ 
γωγική και οργανωτική συγκρότηση, τη δυνατότητα 
ενημέρωσης και υποστήριξης των αποσπώμενων ή 
προσλαμβανομένων εκπαιδευτικών, τη συστηματική 
ενημέρωση στα εκπαιδευτικά ζητήματα, τη δυνατότητα 
ανάληψης πρωτοβουλιών εκ μέρους του υποψηφίου, την 
επικοινωνιακή και εκφραστική του ικανότητα, καθώς και 
ερωτήσεις επί των προτάσεων του για την επίτευξη των 
αρμοδιοτήτων του. 

Άρθρο 7 

Ηχογράφηση της συνέντευξης 

Στην αίθουσα συνεδριάσεων εγκαθίσταται και λειτουρ¬ 
γεί με ευθύνη του προέδρου του συμβουλίου επιλογής, 
σύστημα ηχογράφησης. Με την προσέλευση του υπο¬ 
ψηφίου στην αίθουσα για τη διεξαγωγή της συνέντευ¬ 
ξης και την προσφώνηση του ονόματος του, τίθεται σε 
λειτουργία το σύστημα ηχογράφησης. 

Η λειτουργία του συστήματος διαρκεί καθόσον ο 
υποψήφιος βρίσκεται στην αίθουσα και διακόπτεται 
με το πέρας της συνέντευξης και πριν την αποχώρηση 
του υποψηφίου. Το προϊόν ηχογράφησης τηρείται ως 
ηχητικό αρχείο και φυλάσσεται μαζί με τα πρακτικά του 
συμβουλίου επιλογής. 

Άρθρο 8 

Μοριοδότηση της συνέντευξης 

Κάθε μέλος του Συμβουλίου Επιλογής καταγράφει αι¬ 
τιολογημένα τις μονάδες με τις οποίες βαθμολόγησε τον 
υποψήφιο κατά τη διαδικασία της εξέτασης των ξένων 
γλωσσών και της συνέντευξης. 


Η βαθμολογία κάθε μέλους του συμβουλίου αποτυπώ- 
νεται για κάθε υποψήφιο σε ξεχωριστά έντυπα αξιολό¬ 
γησης, σύμφωνα με το Παράρτημα της παρούσας, που 
περιλαμβάνει τα αξιολογούμενα στοιχεία και τη στάθμι- 
σή τους και υποχρεώνει κάθε μέλος του συμβουλίου να 
δώσει ξεχωριστή και αιτιολογημένη βαθμολογία.Τελικές 
αξιολογικές μονάδες, κάθε υποψηφίου, για τη διαδικασία 
της συνέντευξης είναι ο μέσος όρος των μονάδων της 
βαθμολογίας των παρόντων μελών του συμβουλίου. Ο 
μέσος όρος στρογγυλοποιείται στο δεύτερο δεκαδικό 
ψηφίο. 

Τα έντυπα αξιολόγησης συγκεντρώνονται από τον 
πρόεδρο του συμβουλίου κατά τη διάρκεια της συνε¬ 
δρίασης και φυλάσσονται σε φάκελο, ο οποίος μονο- 
γράφεται από τον πρόεδρο και τα μέλη του συμβουλίου. 
Οι φάκελοι φυλάσσονται με ευθύνη του προέδρου του 
Συμβουλίου Επιλογής μέχρι την ολοκλήρωση της δια¬ 
δικασίας της συνέντευξης όλων των υποψηφίων, οπότε 
αποσφραγίζονται, προκειμένου να καταγραφεί η βαθμο¬ 
λογία των υποψηφίων στο εν λόγω κριτήριο. 

Άρθρο 9 

Τήρηση των πρακτικών της συνέντευξης 

Κατά τη διάρκεια της συνέντευξης ο γραμματέας του 
συμβουλίου έχει την ευθύνη της τήρησης των πρακτικών 
της διαδικασίας, τα οποία περιλαμβάνουν συνοπτικά το 
περιεχόμενο της συνέντευξης, με μνεία της παρουσίασης 
από τον υποψήφιο του σχεδίου του για την εκπροσώ¬ 
πηση της χώρας στον τομέα της ελληνόγλωσσης εκπαί¬ 
δευσης στο εξωτερικό, καθώς και των ερωτήσεων που 
υποβλήθηκαν από τα μέλη του συμβουλίου και των απα¬ 
ντήσεων που δόθηκαν από τον υποψήφιο. Περαιτέρω, 
στο πρακτικό καταγράφεται η βαθμολογία κάθε μέλους 
του συμβουλίου και η αιτιολόγησή της, ο μέσος όρος της 
μοριοδότησης, καθώς και η εξατομικευμένη κρίση του 
συμβουλίου για την αξιολόγηση της προσωπικότητας και 
της γενικής συγκρότησης κάθε υποψηφίου. Επίσης, στα 
πρακτικά μνημονεύεται η πρόσκληση των υποψηφίων 
στη συνέντευξη και η ημερομηνία ανάρτησης της στην 
ιστοσελίδα του ΥΠ.Π.Ε.Θ., η προσέλευση των υποψηφίων 
με τη σειρά και την ώρα που έχουν κληθεί, και τέλος, η 
λήξη των εργασιών. 

Άρθρο 10 

Τελικοί Ενιαίοι Αξιολογικοί Πίνακες 

1. Μετά το πέρας της προφορικής εξέτασης και της συ¬ 
νέντευξης όλων των υποψηφίων, το Συμβούλιο Επιλογής 
καταγράφει την αποτίμηση σε αξιολογικές μονάδες των 
κριτηρίων συνολικά, καταχωρίζει τις αξιολογικές μονά¬ 
δες κάθε υποψηφίου και καταρτίζει με αξιολογική σειρά 
τελικούς ενιαίους πίνακες επιλογής ανά Συντονιστικό 
Γραφείο Εκπαίδευσης με βάση τις συνολικές μονάδες 
κάθε υποψηφίου, που έχει συμμετάσχει στη διαδικασία. 
Το σύνολο των μονάδων κάθε υποψηφίου προκύπτει 
από το άθροισμα όλων των μονάδων στα επιμέρους 
κριτήρια. 

2. Σε περίπτωση συγκέντρωσης συνολικά ίσου αριθ¬ 
μού μονάδων, προηγείται στον αξιολογικό πίνακα ο υπο¬ 
ψήφιος που δηλώνει τη συγκεκριμένη θέση Συντονιστή 

σε ανώτερη σειρά κατάταξης της προτίμησής του. Σε 
περίπτωση νέας ισοβαθμίας προηγούνται οι υποψήφιοι 
που υπερέχουν κατά κριτήριο, εάν αυτά συντρέχουν και 
με την εξής σειρά: 

α) ο υποψήφιος με τις περισσότερες μονάδες στα κρι¬ 
τήρια της Διοικητικής εμπειρίας και β) ο υποψήφιος με 
τις περισσότερες μονάδες στη εξέταση της γλώσσας της 
χώρας υποδοχής. 

3. Μετά το τέλος της διαδικασίας, οι πίνακες υπο¬ 
γράφονται από τα μέλη του Συμβουλίου Επιλογής και 
ο πρόεδρος του Συμβουλίου επικυρώνει τα αναλυτικά 
πρακτικά που τηρούνται καθ’ όλη τη διάρκεια των ερ¬ 
γασιών από το γραμματέα του Συμβουλίου. 

Άρθρο 11 

Κύρωση Τελικών Ενιαίων Αξιολογικών Πινάκων 

1. Εντός πέντε (5) ημερών από την κατάρτιση τους 
οι τελικοί πίνακες επιλογής Συντονιστών Εκπαίδευσης 
υποβάλλονται από τον πρόεδρο του Συμβουλίου στον 
Υπουργό Παιδείας, Έρευνας και Θρησκευμάτων για την 
κύρωση τους. 

2. Οι ανωτέρω πίνακες, ύστερα από την κύρωση τους 
αναρτώνται στην ιστοσελίδα του Υπουργείου Παιδείας, 
Έρευνας και Θρησκευμάτων, προς ενημέρωση των υπο¬ 
ψηφίων και ισχύουν για τρία (3) έτη (από την ημερομηνία 
κύρωσης τους). 

Άρθρο 12 

Διάρκεια και άλλα ζητήματα απόσπασης 

1. Με κοινή απόφαση των Υπουργών Εξωτερικών και 
Παιδείας, Έρευνας και Θρησκευμάτων οι Συντονιστές 


αποσπώνται στις ελληνικές διπλωματικές και προξενικές 
αρχές του εξωτερικού και τοποθετούνται στις αντίστοι¬ 
χες θέσεις Συντονιστών Εκπαίδευσης για τρία (3) έτη, 
μετά τη συμπλήρωση των οποίων, η απόσπασή τους 
μπορεί να παρατείνεται, για δύο (2) έτη ακόμη, κατόπιν 
αιτήσεώς τους, αφού επανακριθούν από το Συμβούλιο 
Επιλογής του άρθρου 4, σύμφωνα με τα κριτήρια του 
άρθρου 3, και η προσφορά των υπηρεσιών τους κριθεί 
ως ικανοποιητική. Περαιτέρω παράταση της απόσπασης 
αποκλείεται. 

2. Οι υπηρετούντες σε θέσεις στελεχών της εκπαίδευ¬ 
σης, εφόσον επιλεγούν ως Συντονιστές Εκπαίδευσης του 
εξωτερικού και τοποθετηθούν, θεωρούνται αυτοδικαίως 
παραιτηθέντες από την προηγούμενη ιδιότητά τους με 
την ανάληψη των νέων καθηκόντων τους. 

Άρθρο 13 

Καταργούμενες αποφάσεις 

Από τη δημοσίευση της παρούσας στην Εφημερίδα 
της Κυβερνήσεως καταργείται η υπ' αριθμ. Φ.821/ 3148 
Κ/210121/Η2/23-12-2014 (Β' 3494) υπουργική απόφαση. 

Άρθρο 16 

Παράρτημα 

Στο τέλος της παρούσας απόφασης προσαρτώνται 
Παραρτήματα με τον τύπο του έντυπου υποδείγματος 
για την αξιολόγηση της εξέτασης της ξένης γλώσσας και 
της προσωπικότητας και της γενικής συγκρότησης των 
υποψηφίων, στο πλαίσιο της συνέντευξης των άρθρων 
5 έως 9. 




Τεύχος Β'5725/19.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


67359 


ΕΝΤΥΠΟ ΑΞΙΟΛΟΓΗΣΗΣ ΓΙΑ ΤΗΝ ΠΡΟΦΟΡΙΚΗ ΕΞΕΤΑΣΗ ΞΕΝΩΝ ΓΛΩΣΣΩΝ 


του/της., Α.Μ. 

υποψηφίου/-ιας Συντονιστή/τριας Εκπαίδευσης Εξωτερικού 
Ημερομηνία εξέτασης. 


Προς εξέταση Γλώσσες 


ΞΕΝΕΣ ΓΛΩΣΣΕΣ 

Αξιολογικές Μονάδες 

Αριθμητικώς 

Ολογράφως 

1 . 

Γνώση της γλώσσας της χώρας υποδοχής 
(μέχρι 2,5 μονάδες) 



2. 

Γνώση δεύτερης προαπαιτούμενης γλώσσας 
έκτων αγγλικής ή γαλλικής ή γερμανικής 
γλώσσας (μέχρι 2,5 μονάδες) 



ΣΥΝΟΛΟ ΜΟΝΑΔΩΝ 




Προϋπόθεση συμμετοχής των υποψηφίων στο στάδιο της προφορικής συνέντευξης είναι η 
συγκέντρωση τριών (3) μονάδων και στις δύο (2) προαπαιτούμενες γλώσσες. 


ΑΙΤΙΟΛΟΓΗΣΗ ΑΞΙΟΛΟΓΙΚΩΝ ΜΟΝΑΔΩΝ ΑΝΑ ΓΛΩΣΣΑ 


Ονοματεπώνυμο Αξιολογητή - Μέλους του Συμβουλίου Επιλογής 


Υπογραφή 
















67360 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5725/19.12.2018 


ΠΑΡΑΡΤΗΜΑ Β' 

ΕΝΤΥΠΟ ΑΞΙΟΛΟΓΗΣΗΣ ΓΙΑ ΤΗΝ ΠΡΟΣΩΠΙΚΟΤΗΤΑ ΚΑΙ ΤΗ ΓΕΝΙΚΗ ΣΥΓΚΡΟΤΗΣΗ 


του/της., Α.Μ. 

υποψηφίου/-ιας Συντονιεπή/τριας Εκπαίδευσης Εξωτερικού 
Ημερομηνία συνέντευξης. 

Η προσωπικότητα και η γενική συγκρότηση του υποψηφίου εκτιμώνται με βάση τις προβλέψεις της 
παρ. 3 του άρθρου του νόμου 4415/2016 (Α' 102), ως εξής: 


Αξιολογούμενα Στοιχεία 

Αξιολογικές Μονάδες 

Αριθμητικώς 

Ολογράφως 

1 . 

Συμβουλευτικός-επιστημονικός τομέας 



2. 

Διοικητικός-κοινωνικός-μορφωτικός τομέας 



3. 

Εποπτικός τομέας 



Μέσος Όρος 




ΑΙΤΙΟΛΟΓΗΣΗ ΑΞΙΟΛΟΓΙΚΩΝ ΜΟΝΑΔΩΝ ΑΝΑ ΚΡΙΤΗΡΙΟ 


Ονοματεπώνυμο Αξιολογητή - Μέλους του Συμβουλίου Επιλογής 


Υπογραφή 

Άρθρο 17 
Έναρξη ισχύος 

Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Μαρούσι, 13 Δεκεμβρίου 2018 
Ο Υπουργός Η Υφυπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΜΕΡΟΠΗ ΤΖΟΥΦΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθόιπαεΐθΓ.θΙ^θΙ.ςΓ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στοΤμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το ΕθνικόΤυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1- 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι<.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178 -180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.6ΐ@6ΐ.9>' 

Πληροφορίες για γενικό πρωτόκολλο 
και αλληλογραφία: 9ΐ'3ηιηΐ3ΐ6Ϊ3@6ΐ.9ΐ' 

Ωράριο για το κοινό: Δευτέρα ως Παρασκευή: 8:00 -13:30 


Βγξγτ τι \ιπγ ί τι Ψ/ΪΨΠ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























